# R E F E R A T

## JOHAN SEBASTIANN BACH

***(1685-1750)***

### 1. Njegovo otroštvo

***JOHANN SEBASTIAN BACH*** se je rodil v ***Eisenachu*** (današnja srednja Nemčija) leta ***1685***, v zelo dobro znani glasbeni družini.Vendar *Sebastian*ni imel preveč sreče v mladosti, saj sta mu oče in mati umrla že pri njegovih desetih letih. Posvojil ga je njegov najstarejši brat *Johann Christoph Bach.. Johann Cristoph* je učil *Johanna Sebastiana* igrati na glasbila s tipkami, pokazal mu je, kako je treba prepisovati note in partiture. Takrat je *Johann**Sebastian*  tudi na lastne oči videl, kako se delajo orgle.



***Johann Sebastian Bach*** (v mladih letih)

#### 2. Šolanje

Ko je Johann Sebastiann imel 15 let je odšel od bratove hiše in postal zborovski pevec v šoli sv. Mihaela v Lüneburgu. Bil je član Mettenchora (jutranjega zbora). V tem zboru so bili ponavadi dečki iz revnih družin. Imeli so zastonj šolanje, oskrbo, stanovanje in glede na svojo starost so dobivali majhno denarno vsoto.*Johann Sebastiann* je pel v zboru, dokler ni mutiral: njegov sopran se je spremenil v basbariton in postal je instrumentalist. V šoli se je učil latinščino, zgodovino, zemljepis, luteranstvo, aritmetiko, nemško pesništvo, fiziko, grboslovje in rodoslovje.

V Lüneburgu je slišal igrati *Georga Böhma****,*** organista cerkve sv. Janeza. *Georg Böhm* je najbrž svetoval *Johannu Sebastiannu* naj posluša *Adama Reinckena****,*** odličnega organista cerkve sv. Katarine v Hamburgu. Na *Johanna Sebastianna* sta naredila močan vtis tako bleščeče *Reinckenaovo*  orglanje kot same orgle v tej cerkvi.

***3. Zaposlitev***

Od leta 1702 je bil 17-letni *Johann Sebastiann* prepuščen sam sebi. Marca 1703 je po nekaj neuspešnih poskusih, da bi si našel delo, dobil na manjšem dvoru v Weimarju službo glasbenika, kjer je prejemal plačo.

Avgusta 1703 so ga postavili za organista nove cerkve v Arnstadu. Dejansko se je tisto leto Arnstadski cerkveni svet, obrnil na mladega *Johanna Sebastianna*, da bi pregledal pravkar popravljene orgle. Tako dobro se je izkazal, da mu je cerkveni svet ponudil službo, pri tem pa preskočil domačina *Andreasa Börnerja*.. *Johann* *Sebastiann*je bil vzkipljive narave in si ni pridobil zaupanja mestnih študentov glasbe. Tudi verniki so se pritoževali nad njim.

Poleti1707 je*Johann* *Sebastiann*odšel iz Arnstadta in sprejel mesto organista v cerkvi sv. Blaža v Mühlhausnu. V tem mestu je bil malo več kot leto dni, vendar ta čas je bil poln dogodkov. Napisal je svoje prve kantate in veliko del za mestni svet.

Po svoji prvi poroki 1708 je odšel iz Muhlhausna , ker je dobil službo na dvoru vojvode Weimarskega. Ta ponudba, izrečena kot ukaz je prišla od vojvode Weimarskega, enega od najmočnejših plemičev na Turškem, čigav dvor je bil pomembno kulturno in teološko središče.*Johann* *Sebastian*je delal pod njegovim pokroviteljstvom od julija 1708 do decembra 1717. *Johann Sebastian*je v Weimarju napisal veliko orgelske glasbe, tokate za čembalo in presenetljivo izrazit niz kantat za vojvodsko kapelo.

*Bachovo* znanje je privlačilo študente in odtlej ni bil nikoli brez učencev. Po smrti Händlovega učitelja Zachowa so mu ponudili pomembno mesto organista v Halleju. Tega mesta ni sprejel, ker ga je takrat, ko je prosil za dovoljenje, da bi smel iz Weimarja, vojvoda imenoval za koncertnega mojstra.

Čeprav so bila prva *Bachova*  leta v Weimarju ustvarjalna, pa je bilo zadnje leto njegove tamkajšne službe neprijetno. Bil je nezadovoljen zaradi družinskih prepirov v Weimarski kraljevski hiši in preračunljivega sprenevedanja, ko so iskali novega kapelnika. Zato je *Bach* sklenil, da poišče mesto kapelnika kje drugje. Dobil je ponudbo princa *Leopolda Anhalt – Köthenskega* in ponovno zaprosil vojvodo Wilhema za odpust, ta pa ga je spet zavrnil. Ko je

##### Bach še enkrat prosil, da bi smel oditi, je vojvoda 6. novembra 1717 odredil zanj hišni zapor, potem pa ga 2. decembra odpustil v nemilosti.

***4. Bachova prva ljubezen***

*Barbara* in *Sebastian* sta bila skoraj istih let. Oba sta bila siroti, oba vzgojena v družinah, kjer je glasba igrala prvo vlogo. Iz tega in prav gotovo tudi iz izredne življenjske modrosti tega še zelo mladega dekleta, ki se je lepo ujela s *Sebastianovo* izjemno osebnostjo, se je porodila nežna ljubezen. Bila sta si dovolj daljna sorodnika, da ni bilo ovir za poroko. Bil je zelo zaljubljen in trdno odločen, vendar razsoden in potrpežljiv. Seveda se bo poročil z *Marijo Barbaro*, a ne prej, preden si ne uredi gmotnih razmer.

1707 se je Sebastian poročil z Marijo Barbaro v cerkvici v Dornheimu. Star je bil 22 let, imel je stalno in dovolj dobro plačano službo, da si je lahko omislil družino.

***5. Sebastianovi sinovi***

Rodbina *Bach* si je zares pridobila mednarodno slavo šele z deli *Sebastianovih* sinov. V njihovi glasbi se prvič očitno kaže, da se je *Bachova* rodbina sicer držala mode, vendar je bila tudi vodilna v določanju sloga. Današnji pogled nazaj nam kaže, da je Sebastianova glasba globoko izvirna in je z neizmerno močjo vplivala na skladatelje romantične in moderne dobe.

V dveh zakonih je se je *Bachu* rodilo šest sinov, ki so odrasli. Zaradi družinskega okolja so bili vsi muzikalni, ampak kadar so okrog leta 1780 govorili o »*Bachovi* glasbi«, je bila na večini Nemškega ozemlja mišljena glasba njegovega drugega sina *Carla Philippa Emanuela*, v Angliji pa njegovega najmlajšega sina *Johanna Christiana*.

Otroci so bili močan vir *Sebastianove* sreče. Leta 1730 je pisal prijatelju: »Vsi moji otroci so nadarjeni za glasbo in povem vam, da lahko s svojo družino priredim koncert.« Podoba strogega in od sveta odmaknjenega *Bacha*je zelo daleč od tistega človeka, kakršen je brez dvoma bil: delal je doma sredi svojih otrok, z dojenčkom na kolenu in ob stalnem prihajanju in odhajanju obiskovalcev. Živel je razgibano življenje, ki njegove ustvarjalnosti ni oviralo, temveč jo je spodbujalo. Prav rad se je igral z otroki. Od vseh otrok je bil najbolj nadarjen *Wilhelm Friedmann***.**

»Moj dragi *Friede*,« kakor ga je klical oče, je v svojem najstarejšem sinu videl svojo podobo in se še posebno skrbno zavzel za njegovo glasbeno vzgojo. Zanj je zložil tudi *Klavirsko knjižico.*

***6. Zastoj v Sebastianovem ustvarjanju***

Na plodovitih in srečnih köthenskih tleh je Bach nameraval, kakor vemo iz nekega njegovega pisma, posaditi drevo dolgega glasbenega življenja in družinske sreče. Usoda je določila drugače. Junija *1720* je spremljal svojega princa v toplice v Karlove Vare na Češkem; Leopold se ni hotel odpovedati glasbi niti med zdravljenjem. Ko sta se čez mesec dni vrnila, ga je čakala žalostna novica. *Maria Barbara* je nenadoma umrla. Pokopali so jo pred desetimi dnevi. Štirje otroci so ostali sami. Najstarejša *Katarina Dorothea*, je bila stara dvanajst let, *Wilhelm Friedmann* deset, *Carl Philipp Emanuel* šest in *Johann Gottfried Bernhard* pet. Čeprav je *Bach* gledal na smrt v skladu z nazori svojega časa, torej kot izraz božje previdnosti, je bila bolečina huda.

***7. Nova življenjska sopotnica***

Tiste čase ni bilo v navadi, da bi vdovec ostal dal časa sam, zlasti če je imel majhne otroke. *Sebastian* si je začel iskati novo življenjsko sopotnico. Oči so se mu ustavile na *Anni Magdaleni Wilcke*, hčeri dvornega trobentača. Izbral je pametno, če je sploh izbral: *Anna Magdalena* je bila natanko takšna, kakršno je potreboval. Toda mladenka si je morala naprtiti težko breme: poroka s kapelnikom *Bachom* je pomenila dobiti že kar takoj štiri otroke, od katerih je bil najstarejši star že trinajst let. Poročila sta se decembra 1721. *Anna Magdalena* je bila ljubečega srca in nadarjena za glasbo, svojemu možu pa vse življenje tudi resnična sodelavka, saj je dolge večere ob svečah prepisovala njegovo glasbo, čeprav jo je čakal kup drugega dela.

***8. Bachova dela***

**Klavirska knjižica*,*** ki jo je delno napisal *Bach* sam, delno pa otrok, se začne kot priročnik, prilagojen začetnikovim potrebam. Na prvi strani je Bach v celoti razložil note in ključe: iz tega sledi, da je moral *Wilhelm Friedmann* obvladati register štirih oktav in nič manj kakor sedem različnih ključev. Predpisal je rabo palca in dodal ustrezno vajo. Potem je podrobno razložil način izvajanja okraskov.

Klavirska knjižica obsega triinštirideset skladb. Pet naj bi jih zložil mali *Wilhelm Friedmann*; tri so delo nekega francoskega mojstra, tri pa *Telemannove* ali *Stöltzlove*.

**Brandenburški koncerti**

Konec zime 1721 je dokončal Brandenburške koncerte. Posvetil in poslal jih je mejnemu grofu *Christianu Ludwigu Brandenburškemu*, velikemu ljubitelju glasbe. Brandenburški koncerti so koncerti za več solističnih glasbil. Vsak pa ima svojo obliko koncertantne instrumentacije. Zasnovani so kakor ciklus, čeprav se razlikujejo po formi, uporabljenih glasbilih in slogu. Brandenburški koncerti so nekak leksikon možnosti, ki jih ima zvrst koncerta. Ker je bila ta glasba pisana z namenom, da bo izvajana na dvoru, se je *Bach* potrudil razviti vsakokrat drugačno glasbeno govorico in od tod izvira vtis kopičenja, razkošnega vrenja: imenitno se menjavajo italijanski slog, francoski okus, nemška strogost, polifonija in homofonija, presni ritmi in kontrapunktične strukture. Prav posrečeno se zlivata tudi cerkveni in komorni slog. Posebnosti, ki se pojavljajo v zgradbi vsakega koncerta pričajo, da je *Bach* hotel dati instrumentalistom köthenskega dvora zbirko vaj iz virtuoznosti na visoki ravni. Verjetno so Brandenburške koncerte izvedli komorni virtuozi köthenskega princa, nikdar pa glasbeniki brandenburškega mejnega grofa, kateremu so bili posvečeni.

**Dobro uglašeni klavir**, delo, ki ga je *Bach* ustvarjal pozimi *1722*, obsega nekaj starejših skladb, med njimi enajst preludijev, vsakemu od njih sledi fuga. Nenavadno ime, ki ga je *Bach* izbral za zbirko, mu je navdihnil sistem, ki se je razvil ob obratu stoletja. Ni bil sicer prvi skladatelj, ki je izrabil doseženi napredek v načinu uglaševanja glasbil s tipkami, je pa s tem svojim dosežkom na področju »temperiranja,« »enakomerne uglasitve« presegel vse, kar so ustvarili njegovi predhodniki. Dobro uglašeni klavir je *Bach* namenil za rabo in v korist mladim glasbenikom, ki se želijo naučiti te umetnosti in v veselje tistim, ki so je že vešči. Delo je želo občudovanje in *Bach* je v letih *1740-1744* pripravil še en zvezek, komponiran po istem načelu.

Med drugim je *Bach* napisal *skoraj tristo kantat*, žal pa jih je ohranjenih nekaj manj kot dvesto, vse drugo pa je izgubljeno ali pa je po *Bachovi* smrti razprodal *Friedmann*, ki je bil takrat v denarnih zadregah.

*Carl Philipp Emanuel* je trdil, da je *Bach* napisal *pet pasijonov*. Mi poznamo tri: Matejevega, Janezovega in Lukovega, pa še glede zadnjega niso stvari povsem jasne, ker pisava po vsej verjetnosti ni *Bachova*.

***9. Jesen njegovega življenja***

Ob koncu njegovega življenja ga je prizadela ena najhujših bolezni, ki mu je lahko zagrenila jesen njegovega življenja, to je bila slepota. Najprej se mu je pojavila kot siva očesna mrena, katero pa si je poskušal pozdraviti z dvema operacijama, ki sta bili žal usodni za njegovo dokončno izgubo vida. Njegovi so mu skušali pomagati, a bolezen se ni dala ugnati. Močno je trpel. In čeprav je *Bach* prebil zadnje mesece življenja v popolni temi, kljub temu ni nehal skladati. Predvsem sta mu pomagala zet *Altnickol* in novi učenec *Johann Gottfried Müthel*, ki sta mu stala ob strani, pisala in prepisovala.

Veliko vznemirjenje je doživel *18*. julija, ko se mu je nenadoma povrnil vid. A nekaj ur pozneje ga je zadela kap, sledila ji je vročica. To je bil konec. ***28. julija 1750 je umrl***.

***10. Sklep***

Bil je izredno genialen glasbenik in silno strog do sebe. V njegovih višinah, na pol poti med Bogom in ljudmi, je zrak že razredčen. Toda za to ustaljeno podobo, za nedoseženimi umetininami, za Dobro uglašenim klavirjem, Mašo v h-molu, Matejevim pasijonom, se skriva nežen in čvrst mož, pokoren le glasbi in veri, s posluhom za mero stvari. Življenje brez hujših nadlog – ali skoraj. Dvajset otrok. Deset živih. Sodobniki vidijo v njem le čudežnega organista. Po smrti pozabljen sto let. Toda pozneje sta tako *Mozart* kot *Beethoven* občudovala marsikaj v njegovi glasbi in šele po *Mendelssohnovi* zaslugi (od l. 1829), pa so *Bachova* dela ponovno zaživela in podarila naši zgodovini božanski pečat.

***L I T E R A T U R A***

Mojstri klasične glasbe in njihova dela, BACH 2,

Mojstri klasične glasbe in njihova dela, BACH 41,

du Bouchet, P. 1997. Veličastni **JOHANN SEBASTIAN BACH.** Ljubljana : DZS.

Ukmar, V. 1972. Glasba v preteklosti. Ljubljana : DZS.